Sacellum Magorum

Sacellum Magorum vel Italiane Cappella dei Magi est locus cultu Christiano dicatus in Palatio Medicaeo Riccardi Florentiae anno 1459 confectus.

Ibi tribus parietibus Benotius pinxit annis 1459-1461 seriem picturarum muralium qua videtur iter regum Magorum. Figurae autem iter facientium sunt re vera Medicei quidam, Florentiae principes, hominesque illustres qui in Concilio Florentino annis 1439-1445 convenerant ad divisiones Christianorum coniungendas. Caspar igitur primus Magorum, iuvenis equo candido progrediens, Petrum Cosimi, Cosimumque patrem conducit (cum Sigismundo Malatesta et Galeatio Maria Sfortia qui anno fere 1460 Florentiae adfuerunt); quibus sequuntur Marsilius Ficinus, Ludovicus Pulci, Georgius Gemistus Pletho pictorque ipse Benotius. Media imagine videtur Balthasar cuius figura imperatorem Byzantinum Ioannem VIII Palaeologum praefingit. A sinistra parte Melchior senex est aut Sigismundus imperator Germanicus aut Iosephus II patriarcha Constantinopolitanus.

Iuxta altaria adoratio pastorum et angelorum a Benotio describitur. In altari ipso posita est tabula a Philippo Lippi nuper facta qua monstratur "Adoratio in silva". Haec pictura hodie Berolini iacet in Gemäldegalerie.

 Notae 

 Bibliographia 
 Cristina Acidini Luchinat, ed., Benozzo Gozzoli, la Cappella dei Magi. Mediolani: Electa, 1993
 Cristina Acidini Luchinat, Benozzo Gozzoli e i Medici: la cappella dei Magi nel palazzo Medici Riccardi a Firenze in I lunedì della galleria - Soprintendenza per i Beni Ambientali Architettonici Artistici e Storici dell'Umbria, Galleria Nazionale dell'Umbria a cura di Rosaria Mencarelli, Perugia, Gramma, pp. 85-106, 2000
 Cristina Acidini Luchinat, Viaggio nel sacro: ritratti di Medici e d'altri contemporanei nella Cappella dei Magi in Stanze segrete, raccolte per caso: i Medici Santi, gli arredi celati catalogo della mostra a cura di Cristina Giannini, Firenze, Olschki, pp. 3-24, 2004
 Alberto Amaducci, La cappella di Palazzo Medici, Firenze, Arsuna, 1977
 Piero Bargellini, Il Concilio di Firenze e gli affreschi di Benozzo, Firenze, Vallecchi, 1961
 Elena Berti Toesca, Benozzo Gozzoli: gli affreschi della Cappella Medicea, Milano, Pizzi, 1958
 Marco Bussagli, Implicazioni astrologiche nel "Corteo dei Magi" di Benozzo Gozzoli in palazzo Medici Riccardi a Firenze in «Storia dell'arte» n. 93/94, pp. 183-197, 1999
 Franco Cardini, I re Magi di Benozzo a Palazzo Medici. Florentiae: Mandragora, 2001
 Urbanus Mengin, De idea felicitatis terrestris apud Benotium pictorem Florentinum. Corbolii, 1902 Textus apud archive.org
 Antonio Paolucci, L'infinito corteo. Benozzo Gozzoli, la "Cavalcata dei Magi" in Palazzo Medici Riccardi in «FMR» n. 100, pp. 34-54, 1993
 Silvia Ronchey, L'enigma di Piero. L'ultimo bizantino e le crociata fantasma nella rivelazione di un grande quadro. Mediolani: BUR, 2006. ISBN 9788817016384
 Bruno Santi , Palazzo Medici Riccardi e la Cappella Benozzo Gozzoli. Florentiae: Becocci, 1983

 Nexus externi 

 De itinere Magorum apud Web Gallery of Art
 La Cappella dei Magi apud Palatium Mediceum
 Chapel of the Magi apud situm Museums of Florence
 De nativitate Philippi Lippi apud La nativité italienne

Categoria:Benotius
Categoria:Philippus Lippi
Categoria:Confecta 1461
Categoria:Pinacotheca Berolinensis
Categoria:Florentia
Categoria:Picturae murales
Categoria:Iesus figuratus
Categoria:Maria (mater Iesu) figurata
Categoria:Reges Magi figurati
Categoria:Sacella
Categoria:Ecclesiae Tusciae
Categoria:Ioannes VIII Palaeologus